при условие че те надвишават 200 mm на дължина, са в работно положение и тези устройства или оборудване отговарят на разпоредбите за изпитването, определени в раздел И.
 Въпреки това хоризонталните разстояния между задната страна на задното защитно устройство срещу вклиняване и задния край на превозното средство се измерват с аеродинамичните устройства и оборудване в прибрано или сгънато положение или като се взема предвид дължината на произтичащото издаване навън съгласно точка 1.6.1. от раздел И, ако тази дължина надвишава дължината при прибрано или сгънато положение.
 1.4.
 Кабини с удължена форма
 1.4.1.
 Когато предната фасада в района на кабината на превозното средство, включително всички външни изпъкнали части, например шасито, бронята, калниците и колелата, напълно отговаря на параметрите на пространствените габарити, определени в раздел И, и дължината на товарната площ не надвишава 10,5 m, превозното средство може да надхвърля допустимата максимална дължина, определена в точка 1.1.1.
 1.4.2.
 В случая, посочен в точка 1.4.1., производителят указва следния допълнителен символ под или отстрани на задължителните надписи върху задължителната табела на производителя, извън ясно очертания правоъгълник, който съдържа само задължителната информация.
 „96/53/EC ARTICLE 9A COMPLIANT“
 Височината на знаците от символа не трябва да е по-малка от 4 mm. Текстът „96/53/EC ARTICLE 9A COMPLIANT“ трябва също да се добави в „Забележки“ на сертификата за съответствие, за да може тази информация да се включи в регистрационните документи, съхранявани в превозното средство.
 2.
 Разпределение на масите при превозни средство с каросерия
 2.1.
 Процедура на изчисляване
 Обозначения:
 „M“
 технически допустима максимална маса с товар;
 „TM“
 технически допустима максимална теглена маса;
 „MC“
 технически допустима максимална маса с товар на състав от превозни средства;
 „mi“
 технически допустима максимална маса върху единична ос „i“, където „i“ варира от 1 до общия брой на осите на превозното средство;
 „mc“
 технически допустима максимална маса в точката на прикачване;
 „μj “
 технически допустима максимална маса на групата оси „j“, където „j“ варира от 1 до общия брой на групите оси.
 2.1.1.
 Правят се съответните изчисления, за да се гарантира, че са изпълнени изискванията, определени в точки 2.2. и 2.3. за всяка техническа конфигурация в рамките на типа.
 2.1.2.
 В случай на превозни средства с натоварващи оси изчисленията по точки 2.2. и 2.3. се извършат с окачване на натоварващите оси при нормалната работна конфигурация.
 2.1.3.
 В случая на превозни средства с повдигащи оси, изчисленията, изисквани в точки 2.2. и 2.3. се извършат със спуснати оси.
 2.1.4.
 В случая на превозни средства, използващи алтернативно гориво, или с нулеви емисии:
 2.1.4.1.
 Необходимото допълнително тегло за технологията с използване на алтернативно гориво или с нулеви емисии съгласно точка 2.3. от приложение I към Директива 96/53/ЕО се определя въз основа на представената от производителя документация. Точността на декларираната информация се проверява от техническата служба в съответствие с изискванията на органа по одобряването на типа.
 2.1.4.2.
 Производителят указва следния допълнителен символ, както и самото допълнително тегло под или отстрани на задължителните надписи върху задължителната табела на производителя, извън ясно очертания правоъгълник, който съдържа само задължителната информация.
 „96/53/ЕО ARTICLE 10B COMPLIANT – XXXX KG“
 Височината на знаците от символа и на посочената стойност